  Виталий Пронин Ог 40 миллион манет висъямын вылӥ технологиосын эмъянлы. 489 миллион 921 сюрс манет кошкоз выль школаос ӝутонлы.Бюджетэ воштонъёс пыртыны дасямын. Соосты эскеризы Кун Кенешысь Бюджетъя, вытъя но коньдон ужпумъёсъя ялан ужась комиссилэн заседанияз.Коньдон ужпумъёсъя министр Станислав Евдокимов верамъя, бюджетэ ватсаса вуыны кулэ 3,8 миллиард манет. Удмурт Элькун но федерал ведомствоос валче ужанъя соглашениосты 1-тӥ мартозь юнматӥзы уго. Озьы федерал центрысь целевой программаосты быдэстонлы субсидиос вуизы. Со сяна, уксё вуиз выт тыронъёсысь но акцизъёсысь. Таин валче улон-вылонын тужгес кулэ луись удысъёслы ватсаса уксё висъяны луонлык кылдӥз. Кылсярысь, «скорой» машинаос басьтыны 75 миллион манет чакламын.Ялан ужась комиссиен кивалтӥсь Софья Широбокова верамъя, гуртэ ужаны мынӥсь фельдшеръёслы субсидия сётъяны луоз. Ог 40 миллион манет висъямын  вылӥ технологиосын эмъянлы. 489 миллион 921 сюрс манет кошкоз выль школаос ӝутонлы. Кылсярысь, 97 миллион манет - Можгаысь выль школалы тӥрлык басьтыны. 158 миллион манет висъямын Гурт удысъя но сиён-юонъя министерстволы. Уксё чакламын  ферма лэсьтӥсь, будосъёсын вырись хозяйствоослы субсидия тыронлы. Саклык висъяськоз спортъя объектъёсты выльдонлы - 36,7 миллион манет чакламын. Со дыре ик уз вунэтэ гуртысь школаосысь спортобъектъёсты выльдыны, калык тазалыксэ юнматыны мед быгатоз шуыса. 86 миллион манет чакламын сирота кылем нылпиослы юртъер басьтыны.   